b'\n_START_ARTICLE_\nJoseph Kony\n_START_SECTION_\nZgodnje \xc5\xbeivljenje\n_START_PARAGRAPH_\nKony je bil rojen leta 1961 v vasi Odek, vzhodno od Guluja na severu Ugande. Je pripadnik Aholijskega ljudstva. Njegov o\xc4\x8de je bil Luizi Obol, kmet, mama pa Nora. Kony je imel dobre odnose s svojimi brati in sestrami, a \xc4\x8dim so se sprli, se je odzval s fizi\xc4\x8dnim nasiljem. Njegov o\xc4\x8de je bil odlo\xc4\x8den katehet katoli\xc5\xa1ke cerkve, mama pa je bila Anglikanka. Nekaj let je bil tudi ministrant, vendar je v cerkev prenehal hoditi okoli 15 leta starosti in takrat tudi prekinil s \xc5\xa1olanjem._NEWLINE_Kot najstnik je bil Kony v vajeni\xc5\xa1tvu za va\xc5\xa1kega zdravilca pri svojem starej\xc5\xa1em bratu Jamieju Browu. Po bratovi smrti je Kony prevzel njegov polo\xc5\xbeaj.\n_START_SECTION_\nLord\xc2\xb4s Resistance Army (LRA)\n_START_PARAGRAPH_\nKonyjeva organizacija se je sprva imenovala United Holy Salvation Army (UHSA) in sprva ni bila razumljena kot gro\xc5\xbenja za NRA. Leta 1988 je postala pomemben \xc4\x8dlen Ugandskih afer: dogovor med NRA in Ugandsko ljudsko demokrati\xc4\x8dno vojsko je pustil \xc4\x8dlane UPDA nezadovoljne in mnogi so se v znak upora pridru\xc5\xbeili UHSA. Ena izmed takih oseb je bil poveljnik Odong Latek, ki je prepri\xc4\x8dal Konyja v uporabo standardne voja\xc5\xa1ke taktike namesto napadanja v kro\xc5\xbeno oblikovanih formacijah. Nova taktika se je izkazala za uspe\xc5\xa1no in UHSA je do\xc5\xbeivela ve\xc4\x8d man\xc5\xa1ih zmag proti NRA._NEWLINE_NRA se je odzvala z va\xc5\xbenimi politi\xc4\x8dnimi in voja\xc5\xa1kimi ukrepi, imenovanimi Operation North za oslabitev Konyjevega gibanja. Operacija je bila za UHSA uni\xc4\x8dujo\xc4\x8da in \xc5\xa1tevilo pripadnikov se je z ve\xc4\x8d tiso\xc4\x8d zreduciralo na nekaj sto posameznikov, odzvali so se s povra\xc4\x8dilnimi napadi na civiliste in sodelavce NRA. _NEWLINE_Ve\xc4\x8dina Konyjeve pehote (\xc2\xbbfoot soldiers\xc2\xab) sestavljajo otroci. Ocene o tem, koliko otrok so vpoklicali od leta 1986 dalje, se razlikujejo. Nekateri pravijo, da jih je celo 104.000. Pri ugrabljanju otrok Konyjeva vojska pogosto pobije celotno dru\xc5\xbeino in sosede, otroke pa brez izbire ugrabi in prisili v boj. Leta 1992 je Kony skupino preimenoval v United Democratic Christian Army (zdru\xc5\xbeena demokrati\xc4\x8dna kr\xc5\xa1\xc4\x8danska vojska)._NEWLINE_Po desetih letih se je LRA okrepila z voja\xc5\xa1ko podporo sudanske vlade, kar je bilo ma\xc5\xa1\xc4\x8devanje Sudana Ugandi za podporo Ju\xc5\xbenemu Sudanu pri osamosvajanju. Sudan je svojo podporo LRA, kmalu po tem, ko je Mednarodno kazensko sodi\xc5\xa1\xc4\x8de v Haagu izdalo nalog za aretacijo Konyja, umaknil.\n_START_SECTION_\n= Kony 2012\n_START_PARAGRAPH_\nKony je v javnost prodrl zgodaj marca leta 2012, ko je Jason Russell posnel tridesetminutni film z namenom, da bi obvestil javnost o tem vojnem zlo\xc4\x8dincu. Kampanja temelji na ideji, da mora postati Kony splo\xc5\xa1no poznana osebnost, zato da bi ljudje za\xc4\x8deli pritiskati na vlade po svetu, da se Konyja dokon\xc4\x8dno ustavi in aretira. Zato poteka mno\xc5\xbei\xc4\x8dno raz\xc5\xa1irjanje novic o njem po dru\xc5\xbeabnih omre\xc5\xbejih kot je Facebook, na\xc4\x8drtuje pa se tudi plakatiranje po vsem svetu. _NEWLINE_Glavnina kampanje se bo zgodila 20. aprila 2012.'